open-index/open-wikipedia-markdown huggingface dataset:
SSE 50

**SSE 50 -indeksi** on Shanghain pörssin indeksi. Indeksi sisältää Shanghain pörssi 50 suurinta A-osaketta. Indeksin tarkoituksena on heijastaa Shanghain pörssin vaikuttavimpien osakkeiden kehitystä.

## Koostumus
Indeksin yhtiöt: 4. tammikuuta 2024:

* AECC Aviation Power
* Agricultural Bank of China
* Bank of China
* Beijing Kingsoft Office Software
* China CSSC Holdings
* China Life Insurance
* China Merchants Bank
* China Northern Rare Earth
* China Pacific Insurance
* China Petroleum & Chemical
* China Railway Group
* China Shenhua Energy
* China State Construction Engineering
* China Telecom
* China Three Gorges Renewables
* China Tourism Group Duty Free
* China United Network Communications
* China Yangtze Power
* CITIC Securities
* Cosco Shipping
* Foshan Haitian Flavouring and Food
* GigaDevice Semiconductor
* Great Wall Motor
* Haier Smart Home
* Hygon Information Technology
* Industrial Bank
* Industrial and Commercial Bank of China
* Inner Mongolia Yili Industrial Group
* Jiangsu Hengrui Pharmaceuticals
* Kweichow Moutai
* LONGi Green Energy Technology
* NARI Technology
* PetroChina
* Ping An Insurance
* Poly Developments and Holdings Group
* Power Construction Corporation of China
* SAIC Motor
* Sany Heavy Industry
* Semiconductor Manufacturing International
* Shaanxi Coal Industry
* Shanxi Xinghuacun Fen Wine Factory
* TBEA
* Tongwei
* Trina Solar
* Wanhua Chemical Group
* Will Semiconductor
* WuXi AppTec
* Zijin Mining Group
* Zhanghou Pientzhuang Pharmaceutical
* Zhejiang Huayou Cobalt

## Lähteet
Juri Kovaltšuk

**Juri Valentinovitš Kovaltšuk** (; s. 25. heinäkuuta 1951 Leningrad) on venäläinen oligarkki ja miljardööri. Häntä on kuvailtu Vladimir Putinin läheiseksi neuvonantajaksi ja henkilökohtaiseksi pankkiiriksi. Vuonna 2023 Kovaltšuk oli Forbesin miljardöörien listalla sijalla 1104.

Kovaltšuk on historioitsija Valentin Kovaltšukin nuorin poika. Myös hänen äitinsä opetti Leningradin valtionyliopiston historian laitoksella. Juri Kovaltšuk valmistui Leningradin valtionyliopiston fysiikan laitokselta vuonna 1974 ja jatkoi opintojaan Neuvostoliiton tiedeakatemian oppilaitoksessa. Vuonna 1977 hän aloitti työskentelyn Ioffe-instituutissa. Hän väitteli fysiikan ja teknologian tohtoriksi vuonna 1985. Vuonna 1987 Kovaltšukista tuli Fysiikan ja teknologian instituutin (FTI) ensimmäinen varajohtaja. Vuonna 1991 hän erosi tästä asemata johtaja Žores Alfjorovin kanssa ilmenneiden ristiriitojen johdosta.

Helmikuussa 1991 Kovaltšukista tuli Pietarin yhteisyritysten liiton varapuheenjohtaja. Putin valvoi sen toimintaa kaupunginhallinnon edustajana. Yhteistyö kasvoi ystävyydeksi, ja vuonna 1996 molemmat miehet olivat perustamassa Ozero-osuuskuntaa datšalle lähelle Käkisalmea. Kaikista osuuskunnan jäsenistä tuli miljardöörejä tai korkeita virkamiehiä. Toukokuussa 2004 Kovaltšukista tuli Rossija-pankin suurin osakkeenomistaja ja hallituksen puheenjohtaja. Hänellä on suuri osakekanta Sogaz-vakuutusyhtiössä, jonka Rossija osti Gazpromilta vuonna 2004. Kovaltšuk luopui Rossijan puheenjohtajuudesta vuonna 2012, mutta pysyi sen suurimpana osakkeenomistajana. Vuonna 2005 Kovaltšukista tuli 5TV:n suurin osakkeenomistaja, ja vuonna 2008 hän oli perustamassa Natsionalnaja Media Gruppaa (NMG).

Kovaltšuk on ollut Yhdysvaltain ja Euroopan unionin pakotteiden kohteena vuodesta 2014. Helmikuussa 2004 Ivan Rybkin kirjoitti *[[Kommersant]]iin* artikkelin, jonka mukaan Kovaltšuk veljensä Mihail Kovaltšukin, Roman Abramovitšin ja Gennadi Timtšenkon kanssa vastaa Putinin liiketoimista. *[[The New Voice of Ukraine]]* nimesi asiantuntijahaastattelujen pohjalta Kovaltšukin, Nikolai Patruševin ja Aleksandr Bortnikovin henkilöiksi, joilla oli merkittävä, mutta julkisesti näkymätön osuus Ukrainan täysimittaisen sodan käynnistämiseen vuonna 2022. Putinin tiedetään viettäneen paljon aikaa Kovaltšukin kanssa myös Putinin eristäydyttyä koronapandemian alettua. Mihail Zygar kirjoitti vuonna 2020 Kovaltšukin olevan jopa Venäjän "kakkosmies". Hän kuvasi Kovaltšukia paitsi liikemieheksi, myös ideologiksi, jonka maailmankuvassa yhdistyvät ortodoksinen mystiikka, yhdysvaltalaisvastaiset salaliittoteoriat ja hedonismi. Zygarin mukaan Putin ja Kovaltšuk olivat kesästä 2020 lähtien "erottamattomat" ja tekivät yhdessä suunnitelmia "Venäjän suuruuden palauttamiseksi". Kovaltšuk on naimisissa, ja myös hänen poikansa Boris Kovaltšuk on liikemies. Kovaltšuk isännöi Putinin tyttären Katerina Tihonovan ja Kirill Šamalovin häät vuonna 2013.

## Lähteet
Taiwanin pörssi

**Taiwanin pörssi** () on Taiwanissa sijaitseva pörssi. Pörssi perustettiin Taipeissa vuonna 1961. Taiwanin pörssiin oli listautunut vuonna 2022 yhteensä 971 yritystä.

## Lähteet
Julija Baranovskaja

**Julija Gennadjevna Baranovskaja** (; s. 3. kesäkuuta 1980 Leningrad) on venäläinen radio- ja televisiojuontaja.

Baranovskaja opiskeli Pietarin ilmailualan instrumentoinnin valtionyliopistossa, mutta ei valmistunut. Vuonna 2009 hän muutti Isoon-Britanniaan, jossa suoritti nykytaiteen opintokokonaisuuden Sotheby's Institute of Artissa. Baranovskaja juonsi venäläisen Maslenitsa-juhlan Lontoossa vuosina 2011, 2012 ja 2014. Vuonna 2014 Baranovskaja muutti Moskovaan ja aloitti uransa televisio- ja radiojuontajana. Hän on juontanut lukuisia ohjelmia TNT:lla, Pervyi kanalilla ja Rossija 1:ssa. Baranovskaja jatkoi myös joukkotapahtumien juontamista. Vuonna 2018 hän juonsi azerbaidžanilaisen laulaja Eminin järjestämän venäläisen fitnesstapahtuman.

Baranovskaja on vuonna 2022 aloitetussa täysimittaisessa sodassa Ukrainassa osallistunut propagandatyöhön Venäjän sotilaallisten pyrkimysten tueksi. Hän oli Yleisvenäläisen kansanrintaman "Kaikki voitolle" -hankkeen "Donbassin naiset" -näyttelyn kuraattori. Syyskuussa 2022 Baranovskaja vieraili Venäjän miehittämillä alueilla Itä-Ukrainassa. Hänen keräämäänsä aineistoa esiteltiin venäläisissä tiedotusvälineissä tukemaan Venäjän narratiivia Ukrainan asevoimien julmuudesta ja Venäjän humanitaarisesta avusta siviileille. 30. syyskuuta 2022 Baranovskaja juonsi Punaisella torilla konsertin, joka pidettiin sen kunniaksi, että Venäjä ilmoituksensa mukaan liitti neljä ukrainalaista aluetta itseensä. Baranovskaja on lisätty Myrotvoretsin luetteloon Ukrainan vihollisiksi katsotuista toimijoista.

Baranovskaja on eronnut ja hänellä on kolme lasta. Hän liittyi vuonna 2021 Uusi kansa -puolueeseen.

## Lähteet
Oloksen tuulivoimapuisto

**Oloksen tuulivoimapuisto** tai **Olostunturin tuulivoimapuisto** on Lapin Muonio Olostunturilla sijaitseva tuulivoimapuisto, jossa toimii viisi tuulivoimalaitosta. Niiden kokonaiskapasiteetti on 3,0 megawattia ja vuosituotanto on noin 3,7–5,8 gigawattituntia . Tuulivoimapuiston on rakentanut Kemijoki ja Tunturituuli, sen omistaa Tunturituuli, joka myös operoi sitä.

## Yleistä
Tuulipuiston viisi tuulivoimalaitosta sijaitsevat yli 800 metriä pitkässä rivissä tunturin kallioisen laen lounaispuolella. Voimaloita seuraa tie, joka alkaa tunturin koillispuolelta kantatieltä 79. Tie on samalla osa tunturin retkeilyreitistöä . Voimalat sijaitsevat 480–510 metrin korkeudella mpy.

Tuulivoimalaitokset ovat tanskalaisen Bonuksen valmistamaa B44-mallia, jonka napakorkeus on 41 metriä, tuuliturbiinin halkaisija 44 metriä, ja jonka kapasiteetti on 600 kilowattia eli 0,6 megawattia.

Tuulivoimayhdistyksen sivuilla tuulivoimaloiden luettelossa Oloksen voimaloiden valmistajaksi ilmoitetaan Siemens Gamesa, mikä lienee väärin. Bonus Energy on vuonna 2004 myyty Siemens Energylle, joka fuusioitui Gamesan kanssa vuonna 2017.

## Historiaa
Tuulivoimapuistoa on rakennettu kahdessa vaiheessa. Ensimmäisen vaiheen (Olos I-vaihe) rakennuttu Kemijoki Oy vuonna 1998. Se kytkettiin sähköverkkoon marraskuussa. Fortumin tytäryhtiö Tunturituuli Oy perustettiin joulukuussa 1998 ja se osti Kemijoelta Paljasselän-, Lammasoavin- ja Oloksen I-vaiheen tuulivoimalaitokset. Seuraavana vuonna Tunturituuli rakensi Oloksen II-vaiheen, joka kytkettiin kantaverkkoon syyskuussa 1999. Olos I muodostui kahdesta ja Olos II kolmesta voimalaitoksesta.

Tuulivoiman käyttökelpoisuutta arktisissa oloissa tutkittiin 1990-luvulla Pyhätunturin tuulivoimalaitoksella. Tuuliolosuhteiden perusteella talvi (loka-tammikuu) vaikutti alkuun lupaavammalta tuotantokaudeksi, mutta tuuliturbiinin siipien jäätyminen laski tuottoa selvästi. Ratkaisuksi toivottiin lämmitettäviä siipiä, mutta siltikin parhaat kaudet ovat syys-lokakuu ja maalis-toukokuu. Voimaloiden sähköntuotanto on ollut Fortumille pettymys, mikä johtuu yhtiön mukaan juuri jäätymisestä ja tykkylumesta.

Lapin Kansan haastattelussa povattiin tunturien tuulivoimaloille vielä 10 toimintavuotta, vaikka ne olivat silloin lähes 20 vuotta vanhoja.

## Katso myös
* Luettelo Suomen tuulivoimaloista

## Huomioita

## Lähteet

## Aiheesta muualla
William Temple (poliitikko)

**William Temple** (1628–1699) oli englantilainen poliitikko ja kirjailija. Hänestä tuli vuoden 1660 restauraation jälkeen Irlannin parlamentin jäsen ja 1662 yksi sen kuninkaallisista komissaareista. Ollessaan Englannin edustajana Brysselissä Temple teki Haagissa Hollannin ja Ruotsin kanssa niin sanotun Kolmiliiton ja oli välittäjänä 1668 Aachenin rauhassa. Hän edusti jälleen Englantia Nijmwegenin rauhankokouksessa 1678–1679 ja kuului sitten Kaarle II:n salaiseen neuvostoon mutta vetäytyi kuninkaaseen tyytymättömänä syrjään politiikasta.

Templen kootut teokset, joiden joukossa arvokkaita valtiotieteellisiä kirjoituksia, ilmestyivät 1750 ja 1814. Hänen muistelmansa ilmestyivät 1709 ja kirjeensä 1700–1703.

## Lähteet

## Aiheesta muualla
Nasdaq Financial-100

**Nasdaq Financial-100** (lyh. **IXF**) on Nasdaqin indeksi. Indeksi sisältää 100 suurinta rahoitusarvopaperia, jotka on listattu Nasdaqiin markkina-arvon perusteella. Indeksi alkoi 31. tammikuuta 1985 perusarvolla 250,00.

## Koostumus
Indeksin yhtiöt: 4. tammikuuta 2024:

* Ameris Bancorp
* Arch Capital Group
* AGNC Investment
* American National Insurance
* Atlantic Union Bankshares
* Bank OZK
* Banner
* BGC Partners
* BOK Financial
* Brighthouse Financial
* Brookfield Property REIT
* Capitol Federal Financial
* CareTrust REIT
* Cathay General Bancorp
* CenterState Bank
* Cincinnati Financial
* CME Group
* Colliers International
* Columbia Banking System
* Commerce Bancshares
* Credit Acceptance
* CVB Financial
* CyrusOne
* E*TRADE Financial
* East West Bancorp
* Enstar Group
* Erie Indemnity
* Equinix
* FirstCash
* First Citizens BancShares
* First Financial
* First Financial Bankshares
* First Hawaiian
* Fifth Third
* First Midwest Bancorp
* First Merchants
* FirstService
* Fulton Financial
* GCI Liberty
* Gaming and Leisure Properties
* Glacier Bancorp
* Hancock Whitney
* Home BancShares
* Hope Bancorp
* Huntington Bancshares
* Iberiabank
* Independent Bank
* Independent Bank Group
* International Bancshares
* Investors Bancorp
* Lamar Advertising
* LegacyTexas Financial Group
* LendingTree
* LPL Financial Holdings
* MarketAxess Holdings
* Navient
* Nasdaq
* National General Holdings
* Newmark Group
* Northern Trust
* Old National
* Pacific Premier Bancorp
* PacWest Bancorp
* People's United Financial
* Pinnacle Financial Partners
* Popular
* PotlatchDeltic
* Principal Financial Group
* Regency Centers
* Renasant
* Retail Opportunity Investments
* SBA Communications
* Sabra Health Care REIT
* SEI Investments
* Selective Insurance Group
* ServisFirst Bancshares
* Signature Bank
* Simmons First National
* SVB Financial Group
* SLM
* South State Bank
* Texas Capital Bancshares
* TD Ameritrade Holding
* TCF Financial
* TFS Financial
* Towne Bank
* Trustmark
* T. Rowe Price Group
* United Bankshares
* United Community Banks
* UMB Financial
* Umpqua Holdings
* Uniti Group
* Valley National
* Washington Federal
* WesBanco
* Wintrust Financial
* WSFS Financial
* Zillow Group
* Zions Bancorporation

## Lähteet
Lvivin vanha keskusta

**Lvivin vanha keskusta** () on Ukrainan länsiosassa Lvivin alueella sijaitsevan Lvivin kaupungin historiallinen osa. Kaupunki perustettiin myöhäiskeskiajalla. Vuonna 1998 se liitettiin kulttuurikohteena Unescon maailmanperintökohteisiin Ukrainassa.

Kaupungissa on säilynyt keskiajalta peräisin oleva topografia. Kaupunkikuvaan ovat vaikuttaneet siellä vuosisatojen aikana asuneet erilaiset etniset yhteisöt, kuten useiden kristillisten suuntausten edustajat, muslimit ja juutalaiset. Kaupungin arkkitehtuuri edustaa sulautumaa itäeurooppalaisista tyyleistä italialaisin ja saksalaisin vaikuttein. Kaupungissa on säilynyt useita renessanssin ja barokin ajan rakennuksia.

## Lähteet
Finljandskije izvestija

**Finljandskije izvestija** (Финляндские известия, ”Suomen uutiset”) oli Viipurissa vuonna 1917 ilmestynyt venäjänkielinen sanomalehti.

Heinäkuun lopussa 1917 aloittanut *Finljandskije izvestija*, alaotsikoltaan ”jokapäiväinen kirjallispoliittinen sanomalehti” oli yksi helmikuun vallankumouksen jälkeen syntyneistä venäläisistä sotilaslehdistä. Se oli 42. armeijakunnan sotilaskomitean julkaisu, joka korvasi Viipurin työläisten ja sotilasedustajien neuvoston aiemmin ilmestyneen *Vyborgski soldatski vestnikin*. Lehti tavoitteli myös paikallista venäläisyleisöä ja pyrki antamaan puolueetonta ja oikeudenmukaista tietoa Suomen ja Venäjän suhteista.

Nelisivuinen lehti painettiin Viipurin uudessa kirjapainossa. Se ilmestyi ainakin lokakuuhun ja mahdollisesti joulukuuhun saakka. Toimittajista tunnetaan A. F. Koppe.

## Lähteet
BEL 20

**BEL 20 -indeksi** eli **Brysselin pörssi-indeksi** on Euronextin blue chip -indeksi. Indeksi sisältää Euronext Brysselin pörssiarvolla 20 suurinta yhtiötä.

## Luettelo indeksin yhtiöistä
Indeksin yhtiöt 4. tammikuuta 2024:
* Anheuser-Busch InBev 
* Ackermans & van Haaren 
* Aedifica 
* Ageas 
* Aperam 
* Argenx 
* Cofinimmo 
* D'Ieteren Group
* Elia Group 
* Galapagos 
* GBL 
* KBC Groep 
* Melexis
* Proximus Group 
* Sofina 
* Solvay 
* Syensqo
* UCB Pharma 
* Umicore 
* Warehouses De Pauw

## Lähteet
Deutschlandticket

**Deutschlandticket** (), tunnetaan myös nimellä **D-Ticket**, on Saksan liittokansleri Olaf Scholzin hallituksen vuonna 2023 käyttöön ottama julkisen liikenteen lippu, jolla lipun haltija voi matkustaa julkisilla kautta maan. Uusi matkakortti otettiin käyttöön 1. toukokuuta 2023 alkaen.

## Tausta
Junalla matkustaminen on joidenkin saksalaisten mielestä välttämätöntä, muttei kuitenkaan mieluista. Myös ratainfrastruktuurin on katsottu olevan heikossa kunnossa.

Vuonna 2022 Saksassa otettiin kesän ajaksi käyttöön ns. 9 euron lippu (), jolla lipun haltija pystyi matkustamaan julkisilla rajattomasti. Alkuperäisenä tarkoituksena oli paitsi lievittää nousevien elintasokustannuksian aiheuttamia lieveilmiöitä sekä kannustaa ihmisiä käyttämään enemmän julkisilla. Lippu oli valtava menestys, mikä johti myös täysiin juniin. Sosiaalidemokraatit halusivat jatkaa hyväksi koettua kokeilua ja uuden lipun kuukausihinnaksi ehdotettiin 49 €.

## Voimassaolo ja kustannukset
Joulukuuhun 2024 asti lipun hinta oli 49 euroa kuukaudessa. Vuonna 2025 lipun kuukausihinta nousi yhdeksällä eurolla 58 euroon. Tammikuusta 2026 alkaen lippu on maksanut 63 euroa kuukaudessa.

Deutschlandticketin voi hankkia joko fyysisenä korttina tai älypuhelinsovelluksena. Sillä voi matkustaa kaikkien osavaltioiden paikallisliikenteen kulkuneuvoilla, lukuun ottamatta tiettyjä historiallisia ja lähinnä turisteille tarkoitettuja reittejä. Matkakortti ei myöskään kelpaa InterCity-junissa. Kortti on henkilökohtainen eikä siihen sisälly isojen matkatavaroiden kustannuksia tai lemmikkejä. Lippu on voimassa aina kuukauden kerrallaan. Mikäli asiakas haluaa perua tilauksensa, se on tehtävä viimeistään kuukauden 10. päivään mennessä. Matkakortilla saa matkustaa ainoastaan toisen luokan vaunuissa.

D-Ticket ei ole tarkoitettu vain Saksan asukkaille, vaan sen voivat hankkia myös turistit.

Hankkeen vuosikustannuksiksi arvioidaan 3 miljardia euroa. Aikaisempi 9 euron lippukokeilu maksoi liittovaltiolle 2,5 miljardia euroa.

## Reaktioita

### Saksassa
100 päivää matkakortin käyttöön ottamisen jälkeen Saksan liikenneministeriö kertoi, että matkakortteja oli ostettu jo 11 miljoonaa kappaletta.

Tübingenin kaupunki ilmoitti, että tarjoaa asukkailleen tukea matkakortin hankkimiseen siten, että se maksaa asukkaille vain 34 € kuukaudessa. Stuttgartin kaupunki puolestaan tarjoaa kortin automaattisesti työsuhde-etuna kaikille kaupungin työntekijöille.

### Ulkomailla
Saksan liikenneministeri Volker Wissing kertoi kesäkuussa 2023, että on keskustellut ranskalaisen virkaveljensä, Clément Beaunen, kanssa maiden välisestä yhteisestä D-Ticketin kaltaisesta matkakortista, joka olisi tarkoitettu korkeakouluopiskelijoille. Beaune kertoi syyskuussa, että Ranska aikoo ottaa vastaavan matkakortin käyttöön Ranskassa vuoden 2024 aikana.

Portugalissa otettiin elokuussa 2023 käyttöön kansallinen junapassi, jonka kuukausihinnaksi tuli myös 49 €, ja jonka ostaja pystyy matkustamaan kaikissa maan Comboios de Portugal -yhtiön lähijunissa paria poikkeusta lukuun ottamatta.

## Lähteet
Austrian Traded Index

**Austrian Traded Index** (lyh. **ATX**) on Wienin pörssin blue chip -osakeindeksi. ATX:n koostumusta tarkistetaan vuosittain maalis- ja syyskuussa. Tärkeimmät kriteerit sisällyttämiselle tai poistamiselle ovat pääomitetut vapaasti vaihdettavat ja pörssikaupankäynnit.

## Luettelo indeksin yhtiöistä
Indeksin yhtiöt 4. tammikuuta 2024:

* Andritz
* AT&S
* BAWAG
* CA Immo
* Do & Co
* Erste Bank
* EVN Group
* Immofinanz
* Lenzing
* Mayr-Melnhof Karton
* OMV
* Schoeller-Bleckmann Oilfield Equipment
* Telekom Austria
* Raiffeisen International
* Uniqa Insurance Group
* Verbund
* Voestalpine
* Vienna Insurance Group
* Wienerberger
* Österreichische Post

## Lähteet
Trans Sahara

**Trans Sahara** on suomalaismuusikko Kassu Halosen soolouran kolmas studioalbumi, joka ilmestyi vuonna 1982. Albumi julkaistiin Sonet-levymerkillä LP-levynä ja C-kasettina. Vuonna 2001 Warner Music Finland julkaisi albumista uuden, remasteroidun CD-painoksen.

Albumi sisältää englanninkielistä poprock-musiikkia, jota Halonen tulkitsee yhtyeen säestämänä. Kappaleita ovat Halosen lisäksi olleet tekemässä muun muassa Broadcast-yhtyeessä vaikuttaneet Esa Kaartamo ja Edu Kettunen.

## Kappaleet
Kaikki kappaleet säveltänyt ja sovittanut Kalervo Halonen ja sanoittanut Erkka Kettunen, ellei toisin mainita.
### A-puoli
# 
# 
# 
# 

### B-puoli
# 
# 
# 
# 
# 

## Kokoonpano
### Muusikot
* Kassu Halonen – laulu, kosketinsoittimet, mandoliini, taustalaulut
* Juha Björninen – kitarat, mandoliini (kaikki paitsi ”Menuet Too Late”)
* Edu Kettunen – lyömäsoittimet, akustinen kitara, taustalaulut
* Pekka Pohjola – bassokitara
* Keijo Hirvonen – rummut
* Esa Kotilainen – minimoog-syntetisaattori (”Menuet Too Late”), harmonikka
* Marjo-Riitta Kervinen – taustalaulut
+
* Mircea Stan – vetopasuuna
* Juhani Aaltonen – alttosaksofoni, huilu
* Esko Heikkinen – trumpetti
* Jukka Mertanen, Salla Mertsalo, Antti Meurman ja Juha Nikkola – viulut (jousisoittimet)

### Tuotanto
* Tommi Liuhala – tuottaja, teknikko
* Kassu Halonen – tuottaja, taiteellinen johtaja
* Jari Laasanen – teknikko
* RM Studio, Kokkola – äänitys
* Erik Uddström – valokuvat
* Tapsa Rantanen – ulkoasu (Private Eye)

## Lähteet
Alina Lipp

**Alina Lipp** (s. 17. syyskuuta 1993 Hampuri) on saksalainen venäläismielinen propagandisti, bloginpitäjä ja sosiaalisen median vaikuttaja. Hän muutti isänsä kanssa Venäjän miehittämälle Krimin niemimaalle vuonna 2018 ja on tehnyt Venäjän miehittämillä Donbassin alueilla venäläismielisiä raportteja Ukrainan sodan kulusta. Lipp on lisätty Myrotvoretsin tietokantaan Ukrainan vihollisista ja luokiteltu siellä Ukrainan vastaisen propagandan tekijäksi.

Lipp syntyi Hampurissa venäläiselle isälle ja saksalaiselle äidille. Hän opiskeli ekologiaa yliopistossa. Ennen muuttoaan Krimin niemimaalle hän toimi aktivistina Liittouma 90/Vihreät -puolueessa. Sittemmin Lipp on luonnehtinut puoluetta venäläisvastaiseksi. Hänestä tuli Saksaan perustetun "Krimin ystävien liiton" puheenjohtaja. Blogin lisäksi Lipp on viestinyt 200&nbsp;000 tilaajaa saaneella Telegram-kanavallaan saksan ja venäjän kielillä. Hän on pitänyt itseään sotakirjeenvaihtajana. Venäjän aloitettua täysimittaisen hyökkäyksen Ukrainaan Lipp kuvasi sotatoimia "denatsifikaation aluksi". Hän syyttää Ukrainaa kansanmurhasta Donbassin alueella. Lipp väitti Butšan verilöylyä länsimaiden tekemäksi. Huhtikuussa 2022 hän osallistui Venäjän federaation kansankamarissa pidettyyn propagandatapahtumaan, jota kuvattiin kansainväliseksi konferenssiksi, jonka tarkoitus olisi esittää todisteita Ukrainan väitetyistä rikoksista. Syyskuussa 2022 Venäjä käytti Lippiä näennäisenä vaalitarkkailijana laittomassa kansanäänestyksessä Ukrainan alueiden liittämisestä Venäjään.

Saksassa Göttingenin syyttäjänvirastossa toimiva keskus netin viharikollisuutta vastaan käynnisti rikostutkinnan Lippin toiminnasta vuonna 2022. Syyttäjä katsoi toiminnan tarkoitukseksi Saksan demokratian epävakauttamisen ja medialuottamuksen heikentämisen. Tutkinta koski vakavien rikosten (kuten murhan, kansanmurhan ja sotarikoksen) tukemista. Tutkinta liittyi Lippin pitämän Telegram-kanavan aineistoon.

## Lähteet
BUX

**BUX-indeksi** on Budapestin pörssin blue chip -osakeindeksi. BUX-indeksi sisältää Budapestin pörssin markkina-arvoltaan suurimmat yritykset.

## Luettelo indeksin yhtiöistä
Indeksin yhtiöt 4. tammikuuta 2024:

* 4iG
* ALTEO Energiaszolgáltató
* ANY Security Printing
* AutoWallis
* Budapesti Ingatlan Hasznosítási és Fejlesztési
* Chemical Works of Richter Gedeon
* CIG Pannónia Életbiztosító
* Delta Technologies
* Graphisoft Park
* Magyar Telekom Telecommunications
* Masterplast
* MOL Hungarian Oil & Gas
* Opus Global
* OTP Bank
* PannErgy
* Waberer's International

## Lähteet
Liechtensteinin kansanäänestys 2023

**[[Liechtenstein|Liechtensteininissa]] järjestettiin kansanäänestys** kasinoiden laillisuudesta 29. tammikuuta 2023.

## Tausta

Uhkapelaaminen, ja sitä kautta kasinot, olivat laittomia Liechtensteinissa aina vuoteen 2010 asti. Laillistamisen jälkeen kasinoiden määrä kuitenkin nousi räjähdysmäisesti ja maassa on enemmän kasinoita kansalaista kohden kuin Macaolla tai Monacossa: vuonna 2016 Liechtensteinissa oli hieman vajaa 40 000 asukasta ja kuusi kasinoa (joiden lisäksi suunnitelmissa oli avata 3 lisää). Kasinoiden tarkoitus on ensisijaisesti houkutella ulkomaalaisia pelaajia ja monipuolistaa maan taloutta.

Kasinoita vastustava IG Volksmeinung -yhdistys keräsi allekirjoituksia kansanäänestyksen järjestämiseksi. Yhdistyksen mukaan uhkapeliriippuvuus ja kasinoiden aiheuttamat mainehaitat ovat vanhingollisia ruhtinaskunnalle. Vuonna 2022 uhkapelisektori tuotti 28 miljoonaa frangia eli noin 3 % maan vuosibudjetista.

Kansanäänestyksessä esitettävä kysymys, johon äänestäjien haluttiin vastaavan joko "kyllä" tai "ei", oli seuraavanlainen:Wollt Ihr den Entwurf der Initianten über die Abänderung der Verfassung vom 5. Oktober 1921 (Casino-Verbot) annehmen?

## Tulokset

## Lähteet
Lidija Klement

**Lidija Ritšardovna Klement** (; 8. heinäkuuta 1937 Leningrad – 16. kesäkuuta 1964 Leningrad) oli neuvostoliittolainen populaarimusiikin laulaja.

Klement menetti isänsä ollessaan noin 4-vuotias. Hän selviytyi äitinsä kanssa Leningradin piirityksestä. Klement kävi musiikkikoulua, oppi lapsena soittamaan pianoa ja lauloi koulun kuorossa. Hän valmistui Leningradin yhdyskuntatekniikan instituutista. Klement pääsi laulamaan Grigori Ordžonikidzen mukaan nimettyyn kulttuuritaloon ja Leningradin komediateatteriin. 

Klement menestyi solistina erityisesti hittikappaleekseen muodostuneella laululla "Karelija", jonka sävelsi Aleksandr Kolker ja sanoitti Kim Ryžov. Kappaleen inspiraatio tuli Kirjavalahdesta, joka sijaitsee lähellä Sortavalaa. Klementin muiden kappaleiden joukossa olivat "Dožd na fontanke" (Vadim Šapovalov) ja "Neuželi eto mne odnoi?" (Georgi Portnov). Klement esiintyi usein radiossa ja televisiossa, esimerkiksi ohjelmassa *[[Goluboi ogonjok]]*. Hän meni vuonna 1961 naimisiin jazzmuusikko Boris Šafranovin kanssa. Samana vuonna syntyi tytär Natalija. Vanhemmat erosivat tyttären ollessa noin 2-vuotias. 

Klementin yhdeksän laulun albumi ilmestyi vuonna 1964. Laulaja kuitenkin kuoli samana vuonna melanoomaan. Klement haudattiin Bogoslovskoje-hautausmaalle.

## Lähteet
Dunes (Tarn-et-Garonne)

**Dunes** (oksitaaniksi: *Dunas*) on kunta Lounais-Ranskassa Tarn-et-Garonnen departementissa Oksitanian alueella. Se sijaitsee noin 60 kilometriä Montaubanin kaupungista länteen.

Sainte-Madeleinen kirkko on peräisin 1300-luvulta. Kirkon kellotorni rakennettiin uudelleen 1700-luvulla. Keskustassa on säilynyt 1500-luvulta peräisin olevia ristikkotaloja, joita on koristeltu tiilikuvioilla. Keskustan ulkopuolella oleva linnan torni Tour des Templiers, joka on jäänyt jäljelle entisestä Temppeliherrain ritarikunnan linnasta. 

## Lähteet

## Aiheesta muualla
Graham Phillips (tubettaja)

**Graham Williams Phillips** (s. 26. tammikuuta 1979 Nottingham) on brittiläinen videobloginpitäjä ja tubettaja, joka on toiminut Venäjän miehittämillä Ukrainan alueilla. Hän joutui ensimmäisenä Ison-Britannian kansalaisena Ison-Britannian asettamien pakotteiden kohteeksi vuonna 2022. Phillips on kuvannut itseään vapaaksi toimittajaksi, mutta Isossa-Britanniassa ja Ukrainassa häneen on viitattu Venäjän hallinnon sanomaa myötäilevänä propagandistina.

Phillips työskenteli alun perin Isossa-Britanniassa virkamiehenä. Hän jätti työnsä Central Office of Informationissa vuonna 2010 ja vietti tämän jälkeen aikaansa Kiovassa sekä Odessassa. Hän alkoi kirjoittaa blogia, jossa arvosteli yökerhoja ja bordelleja. *[[The Telegraph]]in* paljastamissa sittemmin poistetuissa kirjoituksissaan Phillips kertoi muun muassa venäläisen seksityöläisen luona asioinnista ollessaan huumeiden vaikutuksen alaisena Amsterdamissa. Vuonna 2013 *[[RT]]* tarjosi Phillipsille töitä vapaana kirjeenvaihtajana. Hän on tuottanut sisältöä myös Zvezda-televisiokanavalle ja LifeNewsiin. Heinäkuussa 2014 Phillips sai matkustuskiellon Ukrainaan vakoiluepäilyn perusteella, mutta hän jatkoi laitonta matkustamista miehitetyille alueille. YouTubeen hän tuotti sisältöä elämästä Krimin niemimaalla ja videoita, jotka keskittyivät Black Lives Matterin ja pakolaisleirien kaltaisten länsimaissa mielipiteitä jakaneiden aiheiden käsittelyyn. *[[The Times]]in* mukaan raportointi sekoittui usein aktivismiin, koska Phillips muun muassa haukkui raportissaan erästä molemmat kätensä menettänyttä Ukrainan sotilasta "aivopestyksi zombiksi". Vuoteen 2023 mennessä näitä videoita oli katsottu yhteensä yli 112 miljoonaa kertaa. Phillips on myös pitänyt Ukrainaa natsien johtamana ja Butšan verilöylyä lavastettuna. Hän on välittänyt viestiä, jonka mukaan Venäjän joukot tarjoavat humanitaarista apua Venäjän miehittämien alueiden asukkaille. Phillips poistettiin Twitteristä vuonna 2018. 

Phillips on saanut Venäjän valtiolta useita mitaleita toiminnastaan. Hän on kiistänyt kytköksensä Venäjän valtioon. Huhtikuussa 2022 Boris Johnson tuomitsi Phillipsin tekemän Venäjän sotavangiksi Mariupolin piirityksessä joutuneen Aiden Aslinin haastattelun. Ison-Britannian parlamentin jäsen Robert Jenrickin mukaan haastatteluvideo rikkoi Geneven sopimusta sotavankien kohtelusta. Hän myös totesi Phillipsin voivan joutua vastaamaan syytteisiin sotarikoksista. Vuonna 2022 asetettujen pakotteiden myötä hänen varansa jäädytettiin. Phillipsiltä poistettiin myös YouTube-kanava, josta hän oli saanut mainostuloja ja lahjoituksia seuraajiltaan. Phillips valitti oikeuteen, koska koki sananvapauttaan loukatun pakotteilla. Tuomari erosi, koska Venäjä oli lisännyt hänet pakotelistalleen yhtenä noin 25:sta Ison-Britannian kansalaisesta. Oikeuskäsittelyssä kävi ilmi, että Phillips oli saanut osasta työstään palkkioita Venäjältä. Marraskuun 2023 tiedon mukaan Phillips asui Donetskissa. 

## Lähteet
Andy Smith

**Andrew William Smith** (s. 25. syyskuuta 1980) on pohjoisirlantilainen jalkapallovalmentaja ja uransa lopettanut jalkapalloilija. Hän on toiminut kaudesta 2024 alkaen Veikkausliiga-joukkue Hakan päävalmentajana. Ennen Hakaa hän toimi vuonna 2022 Slovakian toisen sarjatason FK Dubnican päävalmentajana, jossa hän valmensi kymmenen liigaottelua.

Pelaajaurallaan Smith oli hyökkääjä. Hän pelasi 16-vuotisella urallaan ammattilais- ja puoliammattilaistasolla Pohjois-Irlannissa, Englannissa, Skotlannissa, Belgiassa ja Portugalissa. Hän pelasi Pohjois-Irlannin maajoukkueessa 18 ottelua.

## Lähteet
Bruno Romão

**Bruno Alexandre Rodrigues Romão** (s. 7. tammikuuta 1984) on portugalilainen jalkapallovalmentaja. Hän toimi vuonna 2023 Egyptin Valioliigassa Pharco FC:n päävalmentajana. Kaudella 2024 hän oli Veikkausliiga-joukkue IFK Mariehamnin päävalmentaja mutta erosi elokuussa 2024 joukkueen hävittyä kuusi viimeisintä otteluaan ja ollessa sarjataulukossa toiseksi viimeisenä.

Romão toimi vuosina 2009-2012 erilaisissa valmennustehtävissä portugalilaisen Sportingin junioriorganisaatiossa. Hän toimi vuosina 2012-2013 saudi-arabialaisen Al-Hilalin alle 23-vuotiaiden joukkueen apuvalmentajana. Lisäksi Romãolla on työkokemusta mm. Portugalin jalkapalloliitosta, Kap Verden jalkapallomaajoukkueesta ja korealaisesta Busan IParkista.

## Lähteet
Veijo Viinikka

**Veijo Viinikka** (s. 27. maaliskuuta 1966 Jyväskylä) on suomalainen dartsinpelaaja. Oikealla kädellä heittävä Viinikka toimii myös Suomen Dartsliiton toiminnanjohtajana. 

PDC-liiton MM-kilpailuihin Viinikka on selviytynyt kerran, vuonna 2011. Tuolloin hän hävisi karsintakierroksella Alankomaiden Roland Scholtenille. 

Viinikka on toiminut myös dartsasiantuntijana Viaplaylla muun muassa MM-kilpailuiden yhteydessä. 

## Sijoitukset MM-kilpailuissa
**PDC-liiton MM-kilpailut**
* 2011: karsintakierros

## Lähteet
Montjoi (Tarn-et-Garonne)

**Montjoi** (oksitaaniksi: *Montjòi*) on kunta Lounais-Ranskassa Tarn-et-Garonnen departementissa Oksitanian alueella. Se sijaitsee Séounejoen varrella, noin 48 kilometriä Montaubanin kaupungista luoteeseen.

Montjoi on 1200-luvulla rakennettu bastide, joka on säilyttänyt alkuperäisen muotonsa. Siellä on nähtävissä 1400- ja 1500-luvuilta peräisin olevia ristikkotaloja. Se sijaitsee Santiago de Compostelaan vievän pyhiinvaellusreitin varrella, ja se on ollut suojeltu vuodesta 1972 lähtien.

## Lähteet

## Aiheesta muualla
Liechtensteinin kunnat

**[[Liechtenstein]] jakautuu 11 kuntaan** (), jotka kuuluvat joko Unterlandin tai Oberlandin vaalipiireihin. Kunnat perustettiin 1809 ja niille myönnettiin paikallinen itsehallinto 1842 ja 1864.

## Hallinto ja tehtävät
Liechtensteinin perustuslain 110. ja 111. artikloiden mukaan kuntien tehtäviä ovat mm. seuraavat:

* järjestää kuntavaalit, joissa valitaan pormestari ja kunnanvaltuusto (ääioikeus kaikilla väh. 18-vuotiailla Liechtensteinin kansalaisilla, joilta ei ole erikseen viety poliittisia oikeuksia)
* hallinnoida kunnallista omaisuutta ja vastata poliisitoimesta kunnan alueella
* hyvin organisoidun köyhäinavun järjestäminen maan hallituksen valvonnan alaisuudessa
* myöntää kansalaisuus kunnan alueella asuville kansalaisille

Kuntien hallinnosta vastaa vaaleilla valittu valtuusto. Kuntalaisilla on oikeus tehdä aloitteita ja vaatia kuntatason kansanäänestystä. Jokaisella kunnalla on myös pormestari. Vuoden 1976 perustuslaki antoi kuntien itse päättää, antavatko nämä äänioikeuden naisille kuntavaaleissa. Ensimmäisenä sen teki pääkaupunki Vaduz ja kymmenisen vuotta myöhemmin kaikki muut kunnat olivat seuranneet perässä.

## Luettelo kunnista

Liechtensteinin kuntien liput ovat vertikaalisia viirejä. Myös Liechtensteinin lipusta on tällainen versio.

## Lähteet
Telegraf

**Telegraf** (Телеграф, ”Lennätin”) oli Viipurissa vuonna 1917 ilmestynyt venäjänkielinen sanomalehti.

Touko-elokuussa 1917 viikkolehtenä ilmestyneen *Telegrafin* toimittaja oli Pietarissa rikostoimittajana työskennellyt Vladimir Ruadze, joka muistetaan sensuurin kieltämästä homoseksuaalisuuden kuvauksestaan *K sudu!* (1908). Pietarissa levitettyä lehteä painettiin Karjalan kirjapainossa, ja sen vastaavana toimittajana toimi suomalainen V. Aarnio. *Telegrafia* kuvailtiin vastavallankumoukselliseksi ja mustasotnialaiseksi katulehdeksi.

## Lähteet
Montjoi

**Montjoi** voi tarkoittaa seuraavia:

* Montjoi, kunta Auden departementissa Ranskassa
* Montjoi, kunta Tarn-et-Garonnen departementissa Ranskassa
Milan Kňažko

**Milan Kňažko** (s. 28. elokuuta 1945, Horné Plachtince, Tšekkoslovakia) on slovakialainen näyttelijä ja entinen poliitikko. Hän oli mukana perustamassa Kansalaiset väkivaltaa vastaan -järjestöä marraskuussa 1989, joka oli merkittävässä roolissa kommunismivallan kaatuessa Tšekkoslovakiassa samettivallankumouksen aikana.

Tšekkoslovakian viimeisinä vuosina Kňažko toimi presidentti Václav Havelin neuvontantajana sekä liittokokouksen jäsenenä. Slovakian itsenäistyessä vuonna 1993 hän oli maan ulkoministeri. Slovakian kansallisen neuvoston edustajana hän toimi vuosina 1993–1998. 1998–2002 Kňažko oli maan kulttuuriministeri.
## Elämä
Kňažko syntyi Veľký Krtíšin piirissä sijaitsevassa Horné Plachtincen kylässä vuonna 1945. Hänen isänsä tuomittiin vakoilusta syytettynä 13 vuoden vankeusrangaistukseen Kňažkon ollessa viisivuotias. Hän ei koskaan liittynytkään valtaapitävään kommunistiseen puolueeeseen.

Valmistuttuaan rakennusteollisuuden oppilaitoksesta vuonna 1963, Kňažko muutti Bratislavaan opiskelemaan näyttelemistä. Hän pääsi toisella yrittämällä Bratislavan esittävien taiteiden yliopistoon (VŠMU), josta hän valmistui 1968. Myöhemmin hän näytteli muun muassa Slovakian kansallisteatterissa 1985–1990.

Tšekkoslovakian kommunistihallinnon viimeisinä vuosina Kňažko oli mukana allekirjoittamassa Muutama lause nimistä vetoomusta, joka vaati maan kansalaisvapaustilanteen parantamista. Lokakuussa 1989 hän palautti saamansa ansioituneen taiteilijan kunnianimen, ja kun samettivallankumous alkoi seuraavassa kuussa, oli Kňažko yksi Kansalaiset väkivaltaa vastaan (VPN) -järjestön perustajajäsenistä. VPN:n oli Slovakian merkittävin antikommunistinen järjestö, ja hallinnon kaatumisen jälkeen Kňažko valittiin presidentti Václav Havelin neuvonantajaksi ja Tšekkoslovakian liittokokouksen jäseneksi. 

Tšekkoslovakian hajotessa 1990-luvun alussa Kňažko toimi muun muassa Slovakian ulkominsterinä ja varapääministerinä. Tasavallan hajottua hän toimi Slovakian kansallisneuvoston jäsenenä 1993–1998. Kňažko tuki ensin pääministeri Vladimír Mečiaria VPN:n hajotessa tämän tukijoihin ja vastustajiin, mutta käänsi myöhemmin kelkkansa ja erosi Mečiarin HZDS-puolueesta vuoden 1994 vaaleihin johtaneen tapahtumaketjun aikana.

Mikuláš Dzurindan ensimmäisessä hallituksessa hän toimi maan kulttuuriministerinä. Kňažko oli yksi SDKÚ:n perustajäsenistä, mutta erosi puolueesta myöhemmin. Hän jättäytyi valtakunnnanpolitiikasta vapaaehtoisesti vuoden 2002 vaalien aikaan.

Kňažko osallistui vuoden 2014 presidentinvaaleihin, mutta ei selvinnyt toiselle kierrokselle. 

## Roolit

*Lähde:*

## Vaalimenestys

### Presidentinvaalit

## Palkinnot

* Ansioitunut taiteilija (Tšekkoslovakia, 1986)

## Lähteet
Noton niemimaan maanjäristys 2024

**Noton niemimaan maanjäristys 2024** () tapahtui 1. tammikuuta 2024 Japanin Honshūn saarella Ishikawan prefektuurissa sijaitsevalla Noton niemimaalla. Järistyksen voimakkuus oli 7,5 momenttimagnitudia ja sen episentrumi sijaitsi 42 kilometriä koilliseen Anamizun maaseutukaupungista. Järistystä seurasi ainakin 1,2 metrin korkuinen tsunami. Uudenvuodenpäivän maanjäristys aiheutti suuria tuhoja erityisesti Noton niemimaan pohjoisosissa: 92 henkeä kuoli ja ainakin 330 henkeä loukkaantui. Wajiman kaupungissa syttynyt tulipalo tuhosi laajan alueen kaupungin keskustaa.

Noton niemimaan maanjäristys oli Japanin eniten kuolonuhreja vaatinut järistys vuoden 2016 Kumamoton maanjärjistyksen jälkeen. Japanin ilmatieteen laitoksen järinän voimakkuutta kuvaavalla *[[shindo]]*-asteikolla järistys saavutti voimakkaimman tason 7.

Maanjäristystä seuranneena päivänä 2. tammikuuta Tokion Hanedan lentoasemalla tapahtui viisi kuolonuhria vaatinut yhteentörmäys, kun Japan Airlinesin Airbus A350 -kone törmäsi järistysalueelle tarvikkeita kuljettaneeseen Japanin rannikkovartioston potkurikoneeseen.

## Lähteet

## Aiheesta muualla
Ljudmila Ljadova

**Ljudmila Aleksejevna Ljadova** (; 29. maaliskuuta 1925 Sverdlovsk – 10. maaliskuuta 2021 Moskova) oli venäläinen säveltäjä ja lauluntekijä.

Ljadova syntyi oopperalaulaja, viulisti Aleksei Ljadovin ja kuoromestari Julija Samoilovan tyttärenä. Hän valmistui Sverdlovskin konservatoriosta vuonna 1948. Hänelle opetti pianonsoittoa Berta Marantz ja sävellystä Viktor Trambitski. Ljadova hyväksyttiin Neuvostoliiton säveltäjäliiton jäseneksi vuonna 1951. Hän teki 1940–1950-luvuilla yhteistyötä laulaja Nina Pantelejevan kanssa. Ljadovan lauluja esittivät myös muiden muassa Tamara Miansarova, Klavdija Šulženko, Gelena Velikanova, Nina Dorda, Kapitalina Lazarenko, Gery Scott, Iosif Kobzon, Juri Bogatikov ja Eduard Hil. Laulujen joukossa ovat "Ai-ljuli", "Tsudo-pesenka", "Staryi marš", "Baraban", "Kogda-nibud", "Telefonnyi zvonok" ja "Ženštšina". Ljadova sävelsi myös suuren määrän operetteja ja oopperan *Dva tsveta vremeni* (1986). Lisäksi hänen tuotantoonsa kuuluu muun muassa orkesteriteoksia, kamarimusiikkia ja pianosävellyksiä.

Ljadova sai Venäjän SFNT:n kunniataiteilijan (1976) ja kansantaiteilijan (1984) arvonimet. Hänelle myönnettiin monia muitakin palkintoja ja tunnustuksia, kuten kunniamerkit ansioista isänmaalle neljännessä (2000) ja kolmannessa (2005) luokassa, Venäjän kunniaritarikunnan merkki (2011) sekä Ystävyyden kunniamerkki (1997). Vuonna 2015 Ljadovasta tehtiin Sverdlovskin alueen kunniakansalainen. Ljadova joutui COVID-19-taudin takia sairaalahoitoon 27. helmikuuta 2021 ja kuoli 10. maaliskuuta 2021.

## Lähteet

## Aiheesta muualla
*
Iryna Kyrylina

**Iryna Jakivna Kyrylina** (; 25. maaliskuuta 1953 Dresden – 4. syyskuuta 2017 Kiova) oli ukrainalainen säveltäjä ja lauluntekijä.

Kyrylina valmistui Kiovan kunnallisesta Reinhold Glière -musiikkiakatemiasta vuonna 1972 ja Kiovan kansallisesta Tšaikovski-musiikkiakatemiasta vuonna 1977. Hän liittyi Ukrainan säveltäjäliittoon vuonna 1980. Kyrylina opetti Kiovan kansallisessa kulttuuri- ja taideyliiopistossa ja toimi tuomarina monissa kilpailuissa.

Kyrylinan tuotantoon kuuluu muun muassa kuusi kamarikantaattia sekä monia suurimuotoisia teoksia orkesterille, kamariorkesterille tai jousiorkesterille. Hänen kamarimusiikkituotantoonsa kuuluvat muiden muassa sonaatit huilulle ja pianolle (1980) sekä viululle ja pianolle (1980). Vuodelta 1990 on Kyrylinan saksofonikvartetto. Osassa teoksistaan Kyrylina käytti kansanmusiikin soittimia ja muita ukrainalaisen kansanmusiikin aineksia. Lisäksi hänen tuotantoonsa kuuluu muun muassa näyttämöteoksia ja lapsille suunnattuja teoksia. Kyrylinan säveltämät populaarimusiikin laulut saavuttivat suosiota varsinkin 1980–1990-luvuilla.

Kyrylina sai urallaan monia palkintoja ja tunnustuksia, kuten Ukrainan kunniataiteilijan arvonimen vuonna 1999.

## Lähteet
Volodymyr Zubytskyi

**Volodymyr Danylovytš Zubytskyi** (; s. 2. maaliskuuta 1953 Holoskove, Mykolajivin alue) on ukrainalainen säveltäjä, harmonikansoittaja ja kapellimestari.

Zubytskyi valmistui Kiovan kansallisesta Tšaikovski-musiikkiakatemiasta harmonikansoitossa vuonna 1976, sävellyksessä Myroslav Skorykin opettamana 1977 ja orkesterinjohdossa 1979. Zubytskyi hyväksyttiin Ukrainan säveltäjäliiton jäseneksi vuonna 1978. Hän aloitti esiintymisen harmonikansoittajana 1970-luvulla. Zubytskyi on sittemmin kiertänyt konsertoimassa ja pitämässä mestarikursseja kansainvälisesti. Hän johti Ukrainan säveltäjäliiton nuorten säveltäjien osastoa vuosina 1984–1988 ja Ukrainan harmonikansoittajien liittoa 1988–1998. Hän muutti Italiaan vuonna 1995.

Zubytskyi on omaksunut tuotantoonsa vaikutteita avantgardesta, uusklassismista, uusromantiikasta ja kansanmusiikista. Hänen teostensa joukossa on oopperoita, baletteja, kymmenen sinfoniaa, vokaalimusiikkia ja paljon soitinmusiikkia vaihteleville kokoonpanoille. 1990-luvulla Zubytskyi alkoi keskittyä ennen kaikkea soitinmusiikkiin. Hän on käyttänyt monissa teoksissaan harmonikkaa. Hän on myös sovittanut kuuluisia muiden säveltäjien teoksia harmonikalle tai harmonikalle ja orkesterille. Zubytskyi on saanut monia palkintoja ja tunnustuksia Ukrainassa ja muissa maissa. Hän sai Ukrainan kunniataiteilijan arvonimen vuonna 1992 ja Kansainvälisen harmonikansoittajien liiton "elävän legendan" arvonimen vuonna 2013.

## Lähteet
Valeri Matjuh’in

**Valeri Oleksandrovytš Matjuh’in** (; 12. maaliskuuta 1949 Harkova – 24. toukokuuta 2023 Kiova) oli ukrainalainen pianisti ja kapellimestari.

Matjuh’in opiskeli vuosina 1967–1973 Kiovan Tšaikovski-valtionkonservatoriossa. Hän perusti vuonna 1977 kamarikokoonpanon, josta myöhemmin tuli Kyjivska kamerata. Matjuh’in toimi loppuelämänsä ajan sen johdossa. Hän kiersi kokoonpanon kanssa konsertoimassa eri maissa ja osallistui myös kansainvälisiin festivaaleihin. Samanaikaisesti vuosina 1980–1991 hän työskenteli Ukrainan kansallisfilharmonikkojen pianosolistina. Matjuh’in kantaesitti pianistina Valentyn Sylvestrovin teoksia ja johti myös kapellimestarina monien ukrainalaisten säveltäjien teosten kantaesityksiä. Hän teki lukuisia levytyksiä sekä kapellimestarina että pianistina.

Muiden toimiensa ohella Matjuh’in keräsi ja editoi muiden tekemiä musiikkiteoksia. Hän laati rekonstruktioita nykyaikaiselle nuotinnukselle Dmitri Bortnjanskin teoksista, kuten oopperasta *Alkyd*. Matjuh’in sai Latvian säveltäjäliiton palkinnon latvialaisen musiikin edistämisestä (1984), Nikolai Ostrovskin mukaan nimetyn Ukrainan Komsomol-palkinnon (1986), Ševtšenko-kansallispalkinnon (2006) ja Venäjän Ystävyyden kunniamerkin (2008). Matjuh’inille myönnettiin vuonna 2004 Ukrainan kansantaiteilijan arvonimi.

## Lähteet
BBC Radio

**BBC Radio** on Yhdistyneen kuningaskunnan yleisradioyhtiö BBC:n radiotoiminnasta vastaava osa. Se tarjoaa Yhdistyneessä kuningaskunnassa valtakunnallisia ja paikallisia radioasemia sekä eri puolilla maailmaa toimivia alueellisia radioasemia ja BBC Sounds -suoratoistopalvelun.

BBC Radion radiokanavia lähetetään FM-lähetyksinä, AM-lähetyksinä, DAB-lähetyksinä ja internetissä BBC Soundsin kautta.

## Radiokanavat

### Maanlajuiset
Koko Yhdistyneessä kuningaskunnassa kuuluvat radiokanavat.
* BBC Radio 1
* BBC Radio 1 Dance
* BBC Radio 1 Relax
* BBC Radio 1Xtra
* BBC Radio 2
* BBC Radio 3
* BBC Radio 4
* BBC Radio 4 Extra
* BBC Radio 5 Live
* BBC Radio 5 Sports Extra
* BBC Radio 6 Music
* BBC Asian Network

### Alueelliset ja paikallisradiot
* BBC Radio Wales – Walesissa toimiva radiokanava
* BBC Radio Cymru – ohjelmaa kymrin kielellä
* BBC Radio Scotland – Skotlannissa toimiva radiokanava
* BBC Radio nan Gàidheal – ohjelmaa gaelin kielellä
* BBC Radio Ulster ja BBC Radio Foyle – Pohjois-Irlannissa toimivat radiokanavat
* BBC Local Radio – 40 paikalliskanavaa Englannin ja Kanaalisaarten alueilla

### Maailmanlaajuiset
BBC Radion kansainvälisestä tuotannosta vastaa BBC World Service. BBC Sounds -suoratoistopalvelun kautta lähetyksiä voi kuunnella missä tahansa.
Planois smaug

**Planois smaug** on lehväluteiden heimoon kuuluva hyönteislaji. Sen kuvailivat tieteelle vuonna 2015 Magallesin alueelta Chilestä Mariom A. Carvajal, Eduardo I. Faúndez ja David Rider.

## Nimi
*Planois smaug* on nimetty J. R. R. Tolkienin *[[Hobitti eli sinne ja takaisin]]* -kirjan pääantagonisti lohikäärme Smaugin mukaan. Nimen antaneen North Dakota State Universityn mikrobiologian opiskelija Mariom A. Carvajalin mukaan lehväluteisiin kuuluva laji nimettiin Smaugin mukaan, sillä se uinui yliopiston kokoelmissa noin 60 vuotta ennen heräämistään samaan tapaan kuin Smaug nukkui Yksinäisen vuoren sisuksissa, sen löytöpaikka muistutti häntä Keski-Maasta ja se on Smaugin tavoin kooltaan suuri – *Planois smaug* on Etelä-Amerikan eteläkärjessä tavattavista heimonsa lajeista suurin.

## Lähteet

## Aiheesta muualla
*  .
Dracula smaug

**Dracula smaug** on Ecuadorissa kasvava kämmekkäkasvi.

Ensimmäisen kerran *Dracula smaug* havaittiin vuonna 2013, kun kasvien keräilijä Mario Portilla löysi sellaisen tiettävästi syvällä Luoteis-Ecuadorin pilvimetsissä, lähellä Kolumbian rajaa. Sen kuvailivat tieteelle Luis E. Baquero R. ja Gary Meyer vuonna 2014.

Suurimmat uhat lajin selviämiselle ovat metsäkato ja kasvin kerääminen, jota tehdään mahdollisen hyvin korkean hinnan takia. EcoMinga Foundation -säätiö perusti vuonna 2014 Dracula-suvun lajien suojelualueen Luoteis-Ecuadoriin, mutta ei ole varmaa, kasvaako myös *Draculan smaug* siellä.

## Nimi
*Dracula smaug* on nimetty J. R. R. Tolkienin *[[Hobitti eli sinne ja takaisin]]* -kirjan pääantagonisti lohikäärme Smaugin mukaan. Suvun *[[Dracula (suku)|Dracula]]* nimi ei tule kreivi Draculasta, vaan se tarkoittaa ”pientä lohikäärmettä”, sillä suvun kukkien ulkoasu on lohikäärmemäinen.

## Elinympäristö
*Dracula smaug* elää kosteissa Keski- ja Etelä-Amerikan pilvimetsissä. Se on päällyskasvi.

## Lähteet

## Aiheesta muualla
*
Oleh Kiva

**Oleh Pylypovytš Kiva** (; 5. tammikuuta 1947 Lviv – 26. joulukuuta 2007 Kiova) oli ukrainalainen säveltäjä.

Kiva valmistui Kiovan valtionkonservatoriosta vuonna 1971 opiskeltuaan Myroslav Skorykin johdolla. Hän opetti musiikin teoriaa ja toimi kapellimestarina Umanissa vuosina 1971–1972. Hän palasi Kiovaan vuonna 1972 ja liittyi samana vuonna Ukrainan säveltäjäliittoon. Työskenneltyään musiikkitoimittajana ja musiikinopettajana Kiva ryhtyi vuonna 1980 päätoimiseksi säveltäjäksi. Hänen tuotantoonsa kuuluu muun muassa kamarimusiikkia ja pianoteoksia. Hän sävelsi myös viisi kamarikantaattia ja muita vokaaliteoksia. Kiva sävelsi musiikin monien ukrainalaisten ja venäläisten ohjaajien elokuviin. Hän teki usein yhteistyötä elokuvaohjaaja Vladimir Popkovin kanssa. Monet Kivan teoksista on levytettyjä.

Kiva sai urallaan monia palkintoja ja tunnustuksia, kuten Ukrainan kansantaiteilijan arvonimen vuonna 2001.

## Lähteet

## Aiheesta muualla
*
Juhani Pakkala

**Juhani Jaakko Pakkala** (s. 8. joulukuuta 1945 Ilmajoki) on suomalainen diplomi-insinööri ja eläköitynyt yritysjohtaja, joka on saanut teollisuusneuvoksen arvonimen.

Pakkalan vanhemmat olivat työnjohtaja Pentti Pakkala ja ompelija Siiri Järvenpää. Hänen puolisonsa 1968–1986 oli sairaanhoitaja Irja Kaarina Eskola, toisen kerran Pakkala avioitui 1987 Eija Kaisa Emilia Mäkisen kanssa. Pakkala tuli ylioppilaaksi Ilmajoen yhteiskoulusta 1964 ja valmistui diplomi-insinööriksi Teknillisen korkeakoulun koneenrakennuksen opintosuunnalta 1968.

Hän oli Kone Oy:n suunnittelija Hyvinkäällä 1968–1969 ja Valmetin palveluksessa myynti-insinööri Helsingissä 1970–1973, Rautpohjan tehtaan projekti-insinööri Jyväskylässä 1973–1976, aluemyyntipäällikkö 1976–1978, markkinointipäällikkö 1978–1979 ja myyntipäällikkö 1979–1981, Pansion tehtaan isännöitsijä Turussa 1981–1984 sekä Valmet-Dominion Inc:n toimitusjohtaja Montrealissa Kanadassa 1984–1987 ja Valmet North American johtaja Yhdysvalloissa 1987–1989. Valmet Paperikoneet Oy:n Järvenpään tehtaan jälkikäsittelyryhmän johtaja Pakkala oli 1989–1994, Valmet Inc:n toimitusjohtaja Charlottessa Yhdysvalloissa 1994–1999 ja Valmet Oy:n kuitu- ja paperiteknologian, vuodesta 2001 Metso Paper Oy, toimitusjohtaja Jyväskylässä 1999–2003 ja hallituksen jäsen 1999–2004.

Pakkala oli myös Valmet Canada Inc:n toimitusjohtaja 1995–1999, Valmet NV Inc:n toimitusjohtaja Yhdysvalloissa 1996–1999, Valmet Automation Ltd:n toimitusjohtaja Kanadassa 1998–1999 ja Valmet Automation Inc:n toimitusjohtaja Yhdysvalloissa 1998–1999. Albany International Corporationin hallituksen jäsen ja osakas Pakkala oli 2004–2012. Hänellä oli työuransa aikana lisäksi useita liike-elämän ja muita asiantuntija- ja luottamustehtäviä. Teollisuusneuvoksen arvonimen Pakkala sai 2001. 

## Lähteet
Kjøllefjord

**Kjøllefjord** on taajama Lebesbyn kunnassa Finnmarkin läänissä Norjassa ja kuntansa hallinnollinen keskus. Taajaman pinta-ala on 0,5 neliökilometriä ja asukasluku 836 vuonna 2023.
## Kuvia

Kjøllefjord kirke.jpg|Kjøllefjordin kirkko


## Lähteet
Kjøllefjordin kirkko

**Kjøllefjordin kirkko** () on Lebesbyn kunnassa Finnmarkin läänissä Norjassa sijaitseva kivinen pitkäkirkko vuodelta 1951. Sen suunnitteli arkkitehti Finn Bryn. Kjøllefjordin kirkko rakennettiin tanskalaisten seurakuntien lahjoittamilla varoilla toisen maailmansodan jälkeen, kun saksalaiset miehittäjät olivat vetäytyessään harjoittaneet poltetun maan taktiikkaa ja tuhonneet myös kirkkoja. Myös Sallan kirkko Suomessa sai avustusta Tanskasta.
## Kuvia

Alter Kjølleford.jpg|Alttari

## Lähteet

## Aiheesta muualla
Joaquín Gómez

**Joaquín Gómez Blasco** (s. 25. heinäkuuta 1986) on espanjalainen jalkapallovalmentaja. Hän toimii apuvalmentajana Saudi-Arabian toiseksi korkeimmalla sarjatasolla pelaavassa Al Qadsiah FC:ssä. Hän toimi Veikkausliiga-joukkue SJK:n päävalmentajana vuosina 2022-2023.

## Lähteet